సుప్రీంకోర్టు సంచలన తీర్పు:ఎంపీలను బహిష్కరించే అధికారం పార్లమెంట్‌కు ఉందని <MASK> ఈరోజు సంచలనాత్మకమైన తీర్పు ఇచ్చింది. 2005 సంవత్సరంలో 'ఆపరేషన్‌ దుర్యోధన్‌' పేరుతో కోబ్రాపోస్ట్‌ప్రసారం చేసిన కథనంలో పార్లమెంట్‌లో ప్రశ్నలు అడిగేందుకు ఎంపీలు లంచాలు తీసుకుంటున్న వైనాన్ని బయటపెట్టారు. ఇది దేశవ్యాప్తంగా తీవ్ర సంచలనం సృష్టించింది. స్పీకర్‌ దీనిపై విచారణకు ఓ కమిటీని నియమించారు. పార్లమెంట్‌ క్రమశిక్షణ కమిటీ ఈ విషయంపై విచారణ జరిపి ఎంపీల బహిష్కరణకు సిఫార్సు చేయటంతో స్పీకర్‌ ఓ రాజ్యసభ ఎంపీతో సహా 11మందిని పార్లమెంటునుంచి బహిష్కరించారు. దీన్ని ఎంపీలు సుప్రీంకోర్టులో సవాలు చేశారు. విచారణ అనంతరం ఈరోజు జస్టిస్‌ సభర్వాల్‌తో కూడిన అయిదుగురు సభ్యుల ధర్మాసనం ఎంపీల బహిష్కరణ సబబేనని తీర్పును వెలువరించింది. అందుకుగాను పార్లమెంట్‌కు అధికారం ఉందని వారు స్పష్టంగా తెలిపారు. అయితే ఈ ఎంపీలు తిరిగి ఎన్నికల్లో పోటీ చేయవచ్చని కోర్టు పేర్కొంది.
జనవరి 2007
రాజ్యసభ పాటియాలా పార్లమెంట్ సుప్రీంకోర్టు